**भारत सरकार**

**मंत्रिमंडल सचिवालय**

**राज्‍य सभा**

**अतारांकित प्रश्‍न सं0 1**

**05 दिसम्‍बर, 2013 को उत्‍तर दिए जाने के लिए**

**आई एस ओ-9001 के लिए आवेदन करने हेतु प्रमाणन अभिकरण रखा जाना**

**1. श्रीमती वानसुक साइम:**

 क्‍या प्रधान मंत्री यह बताने की कृपा करेंगे कि:

(क) क्‍या सरकार ने अब अपनी नौकरशाही को सर्वोत्‍तम वैश्विक कार्य निष्‍पादन मानकों को पूरा करने में सक्षम बनाने के लिए आई एस ओ-9001 के लिए आवेदन करने हेतु एक प्रमाणन अभिकरण को रखने के लिए सभी मंत्रालयों और विभागों के लिए समय सीमा तय कर दी है;

(ख) क्‍या वर्तमान में आई एस ओ-9001 का 175 से ज्‍यादा देशों में प्रयोग लिया जाता है और बेहतर एवं पारदर्शी शासन का अन्‍तर्राष्‍ट्रीय मानक माना जाता है; और

(ग) क्‍या अभी तक मात्र इस्‍पात मंत्रालय ने ही प्रतिष्ठित आई एस ओ-9001 प्रमाण प्राप्‍त किया है और कौन-कौन से अन्‍य मंत्रालय/विभाग प्रक्रियाधीन हैं ?

**उत्‍तर**

**कार्मिक, लोक शिकायत और पेंशन मंत्रालय में राज्‍य मंत्री तथा**

**प्रधान मंत्री कार्यालय में राज्‍य मंत्री**

**(श्री वी. नारायणसामी)**

1. परिणाम-रूपरेखा दस्‍तावेज (आरएफडी) प्रक्रिया के तहत आने वाले सभी मं‍त्रालयों/विभागों के परिणाम-रूपरेखा दस्‍तावेज (आरएफडी) में अनुमोदित कार्य

..2/-

..2..

 योजना के अनुसार आई एस ओ-9001 प्रमाणन को लागू करने के लिए संकेतक विद्यमान है । कुछ विभाग आई एस ओ: 9001 के स्‍थान पर आई एस 15700:2005 प्रमाणन के लिए भी प्रयासरत हैं । आई एस ओ: 9001 प्रमाणन प्राप्‍त करने के लिए संबंधित विभागों को प्रमाणन एजेंसियों से संपर्क करना होता है ।

(ख) 164 देश इंटरनेशनल स्‍टैन्‍डडर्स ऑर्गेनाइजेशन (आई एस ओ) के सदस्‍य हैं तथा पारदर्शिता, दक्षता और बेहतर शासन के लिए आई एस ओ मानक लागू करने हेतु प्रतिबद्ध हैं ।

(ग) इस्‍पात मंत्रालय के अलावा, कृषि अनुसंधान और शिक्षा विभाग तथा रक्षा अनुसंधान और ‍विकास विभाग ने आ‍ई एस ओ-9001 प्रमाणन प्राप्‍त किया है।

-----